TVR 2
(20 martie – 20 aprilie 2009)

	Post
	Data, 

ora
	Emisiune,

autorul greşelii
	Greşeala
	Forma corectă
	Explicaţia greşelii

	TVR 2
	20.III,

21.49
	Jurnalul TVR, titraj
	agent şef Radu Ababei

şef post la Poliţia...
	agent-şef Radu Ababei,

şef de post la Poliţia...
	Grafie: Lipsa cratimei din structura substantivului compus. Sintaxă: Nemarcarea relaţiilor sintactice.

	TVR 2
	20.III,

22.04
	Jurnalul TVR, titraj
	prim-ministru Slovenia
	prim-ministrul Sloveniei
	Sintaxă: Nemarcarea relaţiilor sintactice. 

	TVR 2
	20.III,

22.16
	Jurnalul TVR, titraj (traducerea unei declaraţii)
	în ultimile două minute
	în ultimele două minute
	Morfologie: Adjectivul ultim are patru forme de flexiune: ultim, ultimă, ultimi, ultime, femininul plural fiind diferit de masculinul plural.

	TVR 2
	23.III, 21.32; 24.III, 21.36; 2.IV,

22.23
	Jurnalul TVR; Ora de ştiri, titraj
	prim ministru
	prim-ministru
	Grafie: Lipsa cratimei din structura substantivului compus sinonim cu premier.

	TVR 2
	23.III, 21.37; 1.IV,

10.37
	Jurnalul TVR, Telejurnal, titraj
	comisar şef
	comisar-şef
	Grafie: Lipsa cratimei din structura substantivului compus.

	TVR 2
	23.III, 21.37
	Jurnalul TVR, Tudor Naparu
	însă o participare importantă la acest program îl va avea şi sectorul privat
	însă o participare importantă la acest program (o) va avea şi sectorul privat
	Sintaxă: Dezacord. Pronumele ar fi trebuit să reia informaţia de gen (feminin) de la substantivul o participare.

	TVR 2
	24.III,
20.33
	Bugetul meu, Patric Petre Marin
	ce mai îmi daţi
	ce îmi mai daţi
	Sintaxă: Topica neliterară a adverbului mai.

	TVR 2
	24.III,
21.49
	Jurnalul TVR. Sport, transcrierea unei declaraţii a lui George Copos
	George Copos
acţionar Rapid

„Dacă îi batem pe Dinamo merităm să câştigăm campionatul. Mă mobilizez gâmdindu-mă la acel 3-4 din urmă cu câţiva ani când Rapidul cu o echipă tânără învingea Dinamo în Ştefan cel Mare.”
	George Copos,

acţionar la Rapid:
„Dacă îi batem pe Dinamo [corect: Dacă batem Dinamo], merităm să câştigăm campionatul. Mă mobilizez, gândindu-mă la acel 3-4 din urmă cu câţiva ani, când Rapidul, cu o echipă tânără, învingea Dinamo în Ştefan cel Mare”.
	Sintaxă: Nemarcarea relaţiilor sintactice.
Punctuaţie: Lipsa virgulelor: 

– după circumstanţiala condiţională iniţială;

– înaintea circumstanţialului exprimat prin gerunziu;

– înaintea temporalei;

– care ar fi trebuit să izoleze grupul circumstanţial cu o echipă tânără.

Tehnoredactare neglijentă.

(Cazul acuzativ al substantivului Dinamo nu ar fi trebuit marcat prepoziţional; nici anticiparea prin pronume – unde se face şi un acord semantic greşit la plural, în loc de singular – nu este corectă. Aceste greşeli aparţin celui care a făcut declaraţia, nu postului de televiziune TVR 2.)

	TVR 2
	24.III,

21.49
	Jurnalul TVR. Sport, transcrierea unei întrebări a unui reporter
	– Cu 3 puncte în meciul cu Rapid cât de importantă ar fi opţiunea luată pentru titlu de voi?
	– Cu 3 puncte în meciul cu Rapid, cât de importantă ar fi opţiunea luată pentru titlu de voi?
	Punctuaţie: Lipsa virgulei care ar fi trebuit să izoleze grupul circumstanţial în poziţie iniţială.
Semantică: Întrebarea poate fi neclară pentru cei care nu cunosc limbajul sportiv.

	TVR 2
	26.III,
17.15, 17.21
	Jurnalul Euronews în limba română, voce
	Decolaj reuşit pentru Soyuz; Decolaj reuşit al rachetei Soyuz

	Decolare reuşită pentru Soyuz; Decolare reuşită a rachetei Soyuz
	Lexic: Substantivul decolaj nu este înregistrat în DEX şi nici în DOOM2 2005; pentru a exprima această noţiune, există substantivul decolare.

	TVR 2
	27.III,

17.18
	Jurnalul Euronews în limba română, voce
	în apropierea unei cazarme
	în apropierea unei cazărmi
	Morfologie: Forma corectă de genitiv nearticulat a substantivului cazarmă este cazărmi (omonimă cu forma de plural).

	TVR 2
	27.III,

17.23
	Reclamă la o emisiune a postului TVR 2, scris pe ecran
	Atenţie copii
	Atenţie, copii!
	Punctuaţie: Lipsa virgulei care ar fi trebuit să separe substantivul în vocativ.
Lipsa semnului exclamării, care ar fi trebuit să marcheze grafic enunţul exclamativ de avertizare.

	TVR 2
	27.III,
21.43
	Jurnalul TVR, voce
	principalele cotidiane
	principalele cotidiene
	Morfologie: Forma corectă de plural a acestui substantiv este cotidiene.

	TVR 2
	27.III,

21.43
	Jurnalul TVR, Tudor Naparu
	Aproximativ 900 de civili vor fi trimişi de Administraţia de la Washington în lunile următoare şi a căror misiune este de a ajuta la extinderea serviciilor guvernamentale şi îmbunătăţirea vieţii de zi cu zi a afganilor.
	Aproximativ 900 de civili vor fi trimişi de Administraţia de la Washington în lunile următoare; misiunea acestora este de a ajuta la extinderea serviciilor guvernamentale şi la îmbunătăţirea vieţii de zi cu zi a afganilor.
	Sintaxă: Construirea defectuoasă a frazei.

	TVR 2
	27.III,

21.44
	Jurnalul TVR, Tudor Naparu
	Statele Unite îşi va extinde operaţiunile militare împotriva militanţilor, dar, în acelaşi timp, îşi va tripla ajutorul umanitar.
	Statele Unite îşi vor extinde operaţiunile militare împotriva militanţilor, dar, în acelaşi timp, îşi vor tripla ajutorul umanitar.
	Sintaxă: Dublu dezacord între subiect şi predicat.

	TVR 2
	27.III,

21.46
	Jurnalul TVR, voce
	fiecare ar trebui să aibe dreptul să ceară
	fiecare ar trebui să aibă dreptul să ceară
	Morfologie: Forma literară de conjunctiv a verbului a avea este (să) aibă.

	TVR 2
	31.III,
10.53; 22.47
	Telejurnal, pe harta de la Meteo; Meteo
	Targu Mures, Ramnicu Valcea, Brasov, Bacau, Iasi, Focsani etc. (niciun nume de oraş nu este scris cu diacritice)
	Târgu-Mureş, Râmnicu-Vâlcea, Braşov, Bacău, Iaşi, Focşani


	Grafie: Conform DOOM 1982, numele localităţilor din coloanele alăturate se scriu cu cratimă.
Lipsa diacriticelor.

	TVR 2
	31.III,

22.32; 1.IV, 
10.40
	Ora de ştiri; Telejurnal,  Tudor Naparu
	Reclamele difuzate încearcă să facă apel la curiozitatea şi simţul de aventură al potenţialilor viitori spioni.
	Reclamele difuzate încearcă să facă apel la curiozitatea şi la simţul de aventură al potenţialilor spioni.
	Semantică: Sensul adjectivului potenţial îl include şi pe cel de viitor. 

	TVR 2
	31.III,

22.32
	Ora de ştiri, titraj
	campanie de rectrutare
	campanie de recrutare
	Tehnoredactare neglijentă.

	TVR 2
	31.III,

22.35
	Ora de ştiri, Vasile Damian
	vor indemnizaţii de scoatere la şomaj
	vor indemnizaţii de intrare în şomaj
	Semantică: Folosirea improprie a verbului a scoate în expresia inedită a scoate la şomaj, prin analogie cu expresia a scoate la pensie. 

	TVR 2
	31.III,

22.36
	Ora de ştiri, titraj
	A fost modificată genetic o grupă de sânge

ceea ce permite crearea artificială a sângelui
	A fost modificată genetic o grupă de sânge,
ceea ce permite crearea artificială a sângelui
	Punctuaţie: Lipsa virgulei care ar fi trebuit să separe propoziţia principală de subiectul pronominal neutru care o reia.

	TVR 2
	31.III,

22.40
	Ora de ştiri. Sport, titraj
	Victor Piturca
Selectioner
	Victor Piţurcă,

selecţioner
	Tehnoredactare: Lipsa diacriticelor.

	TVR 2
	31.III,

22.42
	Ora de ştiri. Sport, titraj
	Director general FC Timisoara
	Director general la FC Timişoara
	Tehnoredactare: Lipsa diacriticelor.
Sintaxă: Nemarcarea relaţiilor sintactice.

	TVR 2
	1.IV,

10.46
	Telejurnal, voce
	intenţia celor 20 [...] i-a pus pe foc pe coordonatorii aparatului de securitate, pentru că tonul dezbaterilor i-a încins şi pe activiştii...
	intenţia celor 20 [...] i-a pus pe jar pe coordonatorii aparatului de securitate, pentru că tonul dezbaterilor i‑a încins şi pe activiştii...
	Lexic: Expresia corectă este a pune pe jar. Greşeala s-a produs din cauza unei alunecări semantice (jar – foc).

	TVR 2
	1.IV,

21.02
	Bugetul meu, titraj
	şef recepţie; agent turism 
	şef la recepţie; agent de turism
	Sintaxă: Nemarcarea relaţiilor sintactice.

	TVR 2
	1.IV,

22.01
	Ora de ştiri, Dana Vlad (reporteră)
	lăsarea în libertate a celor trei ar zădărnici la efectuarea urmăririi penale
	lăsarea în libertate a celor trei ar zădărnici efectuarea urmăririi penale
	Sintaxă, semantică: Verbul a zădărnici nu are regim prepoziţional.

	TVR 2
	1.IV,

22.16
	Ora de ştiri, titraj
	Poliţia întocmeşte procesele verbale
	Poliţia întocmeşte procesele-verbale
	Grafie: Lipsa cratimei din structura substantivului compus.

	TVR 2
	1.IV,

22.18
	Ora de ştiri, titraj
	Furtul, tot furt rămâne, chiar dacă e de acasă sau din magazine
	Furtul tot furt rămâne, chiar dacă e de acasă sau din magazine
	Punctuaţie: Prezenţa greşită a virgulei, care separă subiectul de predicat; cauza acestei greşeli este dorinţa de a reda intonaţia.

	TVR 2
	1.IV,

22.25
	Ora de ştiri, titraj
	medic specialist de nutriţie şi diabet
	medic specialist în nutriţie şi în diabet
	Semantică: Folosirea neadecvată contextual a prepoziţiei de.

	TVR 2
	1.IV,

22.36
	Ora de ştiri, subtitrare
	Pentru a-şi demara activitatea are nevoie de anumite echipamente
	Pentru a-şi începe activitatea, are nevoie de anumite echipamente
	Punctuaţie: Lipsa virgulei care ar fi trebuit să separe circumstanţialul în poziţie iniţială.
Semantică: Folosirea neadecvată a verbului a demara.

	TVR 2
	1.IV,

22.46
	Ora de ştiri, subtitrare
	Ar fi fantastic să mă simt din nou gazonul stadionului Bernabeu. [...] Am plecat campion dar n-am reuşit niciodată să-mi iau adio de la fani.
	Ar fi fantastic să simt din nou gazonul stadionului Bernabeu. [...] Am plecat campion, dar n-am reuşit niciodată să-mi iau adio de la fani.
	Punctuaţie: Lipsa virgulei care ar fi trebuit să preceadă conjuncţia adversativă.

	TVR 2
	2.IV,

18.20
	Jurnalul Euronews în limba română, voce
	La apelul lansat de sindicatele atât din domeniul public, dar şi din cel privat
	La apelul lansat de sindicatele atât din domeniul public, cât şi din cel privat
	Sintaxă: Structura corelativă simetrică este atât..., cât şi...

	TVR 2
	2.IV,

18.22
	Jurnalul Euronews în limba română, voce
	o pedeapsă de 15 ani închisoare
	o pedeapsă de 15 ani de închisoare
	Sintaxă: Nemarcarea relaţiilor sintactice.

	TVR 2
	2.IV,

18.22
	Jurnalul Euronews în limba română, voce
	Toate aşezările evreieşti de pe malul de vest al Iordanului au fost plasate în stare de alertă.
	În toate aşezările evreieşti de pe malul de vest al Iordanului s-a declarat stare de alertă.
	Semantică: Folosirea verbului a plasa nu este potrivită în acest context (vezi sensul verbului în DEX).

	TVR 2
	2.IV, 10.44
	Telejurnal, titraj
	Opt morţi şi opt dispăruţi după ce un elicopter al British Petrolium s-a prăbuşit
	Opt morţi şi opt dispăruţi, după ce un elicopter al British Petrolium s-a prăbuşit
	Punctuaţie: Lipsa virgulei care ar fi trebuit să separe circumstanţiala temporală.

	TVR 2
	2.IV,
21.33
	Bazar, Răzvan Marc
	pe malul unde junta [junta] militară
	pe malul unde junta [hunta] militară
	Ortoepie: Acest neologism se pronunţă corect cu h-.

	TVR 2
	2.IV,

21.49
	Bazar, Răzvan Marc
	localnicii nu mai sunt interesaţi în umbrelele de hârtie
	localnicii nu mai sunt interesaţi de umbrelele de hârtie
	Sintaxă: Folosirea nepotrivită a prepoziţiei în, calchiată după engl. to be interested in.

	TVR 2
	2.IV,
22.01
	Ora de ştiri, Dana Vlad (reporteră)
	Atunci vor începe audierile celor şase inculpaţi, a martorilor aduşi de acuzare în acest caz şi, de asemenea, pledoariile avocaţilor. 
	Atunci vor începe audierile celor şase inculpaţi, ale martorilor aduşi de acuzare/martorii acuzării în acest caz şi, de asemenea, pledoariile avocaţilor. 
	Sintaxă: Dezacordul articolului genitival, care ar fi trebuit să reia şi informaţia de număr (plural) a substantivului audierile.

	TVR 2
	2.IV,

22.01
	Ora de ştiri, Dana Vlad (reporteră)
	Cei şase inculpaţi nu au spus astăzi niciun cuvânt la Poliţie, drept pentru care acestea sunt primele declaraţii date de ei de când au început cercetările în acest caz.
	Cei şase inculpaţi nu au spus astăzi niciun cuvânt la Poliţie, drept care acestea sunt primele declaraţii date de ei de când au început cercetările în acest caz.
	Semantică: Pleonasm.


	TVR 2
	2.IV,

22.02
	Ora de ştiri, Raluca Belciu
	întreg scandalul care a ţinut astăzi capul de afiş al mass-media româneşti 
	întreg scandalul care a ţinut astăzi capul de afiş al mass-mediei româneşti
	Morfologie: Conform normelor morfologice actuale (vezi DOOM2 2005), substantivul mass-media flexionează ca şi celelalte substantive feminine.

	TVR 2
	2.IV,

22.05
	Ora de ştiri, titraj
	Ministrul Dan Nica: aş da afară orice poliţist, mai ales şef care nu respectă legea
	Ministrul Dan Nica: Aş da afară orice poliţist, mai ales şef, care nu respectă legea
	Punctuaţie: Lipsa virgulei care ar fi trebuit să separe construcţia care aduce o precizare (mai ales şef).

	TVR 2
	2.IV,

22.15
	Ora de ştiri, titraj
	JAFUL O OBIŞNUINŢĂ
	JAFUL, O OBIŞNUINŢĂ
	Punctuaţie: Lipsa virgulei care ar fi trebuit să marcheze elipsa verbului.

	TVR 2
	2.IV,

22.20
	Ora de ştiri, Raluca Belciu
	Singura consolare ar fi în genul caprei vecinului. Nu doar Educaţia ar putea avea de suferit, ci toate ministerele riscă să fie atinse de criză.
	Singura consolare ar fi din categoria „Să moară şi capra vecinului”. Nu doar Educaţia ar putea avea de suferit, ci toate ministerele riscă să fie atinse de criză.
	Semantică, sintaxă: Construirea improprie a frazei.

	TVR 2
	2.IV,

22.35
	Ora de ştiri, titraj
	psiho-pedagog
	psihopedagog
	Grafie: Acest cuvânt se scrie fără cratimă (vezi DOOM2 2005).

	TVR 2
	2.IV,

22.39
	Ora de ştiri, titraj
	Din cauza crizei economice ruşii au renunţat la obiectele de lux
	Din cauza crizei economice, ruşii au renunţat la obiectele de lux
	Punctuaţie: Lipsa virgulei care ar fi trebuit să separe circumstanţialul cauzal în poziţie iniţială.

	TVR 2
	2.IV,

22.42
	Ora de ştiri, voce
	Explicaţia rupturii apărută între suporteri şi Naţională este... 
	Explicaţia rupturii apărute între suporteri şi Naţională este...
	Sintaxă: Dezacordul în caz al adjectivului participial.

	TVR 2
	3.IV,
10.31
	Telejurnal,

titlu
	Becali arestat


	Becali, arestat
	Punctuaţie: Lipsa virgulei care ar fi trebuit să marcheze elipsa verbului.

	TVR 2
	3.IV,
10.39
	Telejurnal,

titlu
	În asteptare

	În aşteptare
	Neglijenţă în tehnoredactare, lipsa parţială a diacriticelor.

	TVR 2
	3.IV,
10.45
	Telejurnal, 

prezentatoare
	În centrul capitalei elenă
	în centrul capitalei elene
	Sintaxă: Dezacord în caz între adjectiv şi substantiv. Substantivul capitalei este în cazul genitiv, iar adjectivul ar fi trebuit să preia de la acesta cazul.

	TVR 2


	3.IV,
10.48
	Telejurnal,

voce
	Azi el este un simbol
	Azi el este un simbol
	Ortoepie: Accentuarea substantivului simbol pe prima silabă este greşită.

	TVR 2
	5.IV,
22.05
	Ora de ştiri,

Doru Dendiu
	Acest scrutin electoral
	Acest scrutin 
	Ortoepie: Accentuarea substantivului scrutin  pe prima silabă este greşită.

Semantică: Sensul substantivului scrutin este, conform DEX: „mod de alegere a deputaţilor, a senatorilor etc. ♦ Totalitatea operaţiunilor pe care le implică exercitarea dreptului de vot”, deci sintagma scrutin electoral are caracter pleonastic.

	TVR 2
	5.IV,
22.36
	Ora de ştiri,

voce
	Preşedenţia cehă
	Preşedinţia cehă
	Ortoepie, lexic: Substantivul preşedinţie este derivat de la substantivul preşedinte cu sufixul -ie.

	TVR 2
	7.IV,
22.38
	Ora de ştiri,

text pe ecran
	Proprietarii care îşi incendiază terenurilor 
	Proprietarii care îşi incendiază terenurile
	Neglijenţă de tehnoredactare.

	TVR 2
	8.IV,
22.32
	Ora de ştiri,

corespondent
	mâncare din surplus
	mâncare în surplus
	Sintaxă, semantică: Greşeală provenită, probabil, din suprapunerea a două structuri: din plin şi în surplus.

	TVR 2
	8.IV,
22.43;
22.44
	Sport,

Roxana Popescu;
voce
	Ciubotariu  vrea să-şi ducă elevii...;
Elevii lui Ciubotariu
	Ciubotariu
	Ortoepie: Numele proprii provenite de la nume de agent  (aici, ciubotar) se accentuează ca substantivele comune de la care provin, pe penultima silabă.

	TVR 2
	10.IV,
22.03
	Ora de ştiri,

titraj
	Prin telefon, cms. şef 
	Prin telefon, cms.-şef 
	Grafie: Substantivul din coloana alăturată se scrie cu cratimă. 

	TVR 2
	10.IV,

22.04
	Ora de ştiri,

voce
	cu maxim nouă scaune
	cu maximum nouă scaune
	Morfologie: Maximum are valoare adverbială, maxim are valoare adjectivală.

	TVR 2
	10.IV,
22.29
	Ora de ştiri,

voce
	Persoanele care au atacat sediul preşedenţiei
	Persoanele care au atacat sediul preşedinţiei
	Ortoepie, lexic: Substantivul preşedinţie este derivat de la substantivul preşedinte cu sufixul -ie.

	TVR 2
	10.IV,
22.39
	Ora de ştiri,

titraj
	Fundaţia imobilelor prăbuşite era făcută mai mult din nisip decat din ciment  
	Fundaţia imobilelor prăbuşite era făcută mai mult din nisip decât din ciment  
	Neglijenţă în tehnoredactare, absenţa parţială a diacriticelor.

	TVR 2
	10.IV,
22.40


	Ora de ştiri,

Liviu Iurea
	Opoziţia încearcă să blocheze preşedenţia
	Opoziţia încearcă să blocheze preşedinţia
	Ortoepie, lexic: Substantivul preşedinţie este derivat de la substantivul preşedinte cu sufixul -ie.

	TVR 2


	10.IV,
22.41;
11.IV,

22.40
	Ora de ştiri,

voce
	Ei retrăiesc momentele pătimirii, răstignirii şi a morţii lui Iisus pe cruce
	Ei retrăiesc momentele pătimirii, răstignirii şi (pe cel) al morţii lui Iisus pe cruce
	Sintaxă: Dezacord al pronumelui semiindependent. Pronumele înlocuieşte substantivul momentul, deci trebuie să aibă formă de masculin singular.

	TVR 2


	11.IV,
22.12
	Ora de ştiri,

voce
	Aceste remedii sunt asimilate fitomedicinei, adică a medicinei bazate pe plante


	Aceste remedii sunt asimilate fitomedicinei, adică medicinei bazate pe plante

/adică medicina bazată pe plante
	Sintaxă: Prezenţa superfluă a articolului genitival. Substantivul fitomedicinei este în cazul dativ (cerut de adjectivul asimilat); şi substantivul medicinei este tot în cazul dativ. Articolul posesiv a  este marcă a cazului genitiv, nu şi a dativului.

	TVR 2


	11.IV,
22.12
	Ora de ştiri,

voce
	Frica de pierdere a locului de muncă este unul dintre motivele care îi face pe oameni
	Frica pierderii locului de muncă este unul dintre motivele care îi fac pe oameni...
	Sintaxă: Dezacord. Pronumele relativ care are ca referent substantivul la numărul plural motivele, deci acordul trebuie făcut la plural.

	TVR 2


	11.IV,
22.21
	Ora de ştiri,

prezentatoare
	Foarte multă lume doarme foarte agitat şi se trezeşte foarte obosit 
	Foarte multă lume doarme foarte agitat şi se trezeşte foarte obosită
	Sintaxă: Obosit este adjectiv şi are rol de predicativ suplimentar; între acest adjectiv şi subiect trebuie făcut acordul în gen şi număr (lumea se trezeşte obosită < lumea se trezeşte şi lumea este obosită).

	TVR 2


	11.IV,
22.30


	Ora de ştiri,

prezentatoare
	Pe tema scrutinului electoral
	Pe tema scrutinului
	Semantică: Pleonasm, vezi supra.

Ortoepie: Accentuarea substantivului scrutin  pe prima silabă este greşită.

	TVR 2
	11.IV,
22.36
	Ora de ştiri,

titraj
	”Cămăşile roşii” anulează summit-ul
	„Cămăşile roşii” anulează summitul
	Grafie: Conform DOOM2 2005, substantivul articulat summitul îşi ataşează articolul hotărât fără cratimă.

Neglijenţă în folosirea ghilimelelor.

	TVR 2
	11.IV,
22.44
	Ora de ştiri. Sport,

voce
	drept pentru care […] au făcut tot posibilul 
	drept care […] au făcut tot posibilul
	Semantică: Pleonasm; şi drept, şi pentru introduc, contextual, un raport concluziv; drept care = „aşadar, de aceea”. 

	TVR 2
	13.IV,
10.30
	Ora de ştiri,

prezentatoare
	O întrevedere exclusiv pe problemele din învăţământ
	O întrevedere exclusiv pentru problemele din învăţământ
	Sintaxă, semantică: Folosire improprie a prepoziţiei pe.

	TVR 2
	13.IV,
10.32
	Telejurnal,
titraj
	Membrii Federaţiei ”Metarom” pichetează, astăzi, sediile ministerelor Economei şi Finanţelor
	Membrii Federaţiei „Metarom” pichetează astăzi sediile Ministerelor Economiei şi Finanţelor

	Neglijenţă de tehnoredactare.

Grafie: Scrierea cu majusculă a denumirii instituţiilor: Ministerul Economiei, Ministerul Finanţelor etc.

	TVR 2
	13.IV,
10.46;
22.40
	Telejurnal; Ora de ştiri, 

Prezentatoare
	comanda un cargo
	comanda un cargou
	Lexic, ortoepie: Pronunţie şi accentuare greşite ale substantivului cargou.

	TVR 2
	13.IV,
22.01
	Ora de ştiri,

titlu
	Verificarea listelor electorale amânată pentru mâine 
	Verificarea listelor electorale, amânată pentru mâine
	Punctuaţie: Lipsa virgulei care ar fi trebuit să marcheze elipsa verbului.


	TVR 2
	13.IV,
22.13
	Ora de ştiri,

titlu
	Integrităţii universităţilor
	Integritatea universităţilor
	Greşeală de tehnoredactare.

	TVR 2
	13.IV,
22.30
	Ora de ştiri,

text pe ecran
	Grefierii au întrerut din nou activitatea pentru a-şi cere drepturile restante 
	Grefierii au întrerupt din nou activitatea pentru a-şi cere drepturile restante  
	Greşeală de tehnoredactare (corectată ulterior).

	TVR 2 
	13.IV,

22.47
	Ora de ştiri. Sport,

voce
	Toate pronosticele sunt date peste cap
	Toate pronosticurile sunt date peste cap
	Morfologie: Substantivul de genul neutru pronostic are forma corectă de plural pronosticuri.

	TVR 2
	14.IV,

22.20
	Ora de ştiri,

text pe ecran 
	Prim vicepreşedintele Comisiei Centrale a arbitrilor
	Prim-vicepreşedintele Comisiei Centrale a Arbitrilor
	Grafie: Conform DOOM2 2005, substantivul compus din coloana alăturată se scrie cu cratimă. 

	TVR 2
	14.IV,

22.40
	Ora de ştiri,

voce
	Antrenaţi în rugbi [ruibi], lupte, polo 
	Antrenaţi la rugbi [ragbi], la lupte, la polo
	Ortoepie: Conform DOOM2 2005, anglicismul rugbi se pronunţă [ragbi].

	TVR 2
	15.IV,

22.10
	Ora de ştiri,

titlu
	5 arbitrii vor fi audia şi mâine la DNA
	5 arbitri vor fi audiaţi mâine la DNA
	Grafie: Substantivul din titlu nu este articulat, de aceea prezenţa celui de-al doilea i nu se justifică (primul i este desinenţa de plural).

	TVR 2
	15.IV,

22.26
	Ora de ştiri,

voce
	Nu fac faţă cererii mare de sânge
	Nu fac faţă cererii mari de sânge
	Sintaxă: Dezacord în caz între adjectiv şi substantiv. Substantivul este în cazul dativ şi adjectivul trebuie să aibă tot formă de dativ.


Recomandări
● „A plătit cu vârf...şi îndesat” (TVR 2, 20.III, 21.48, titraj) – corect: A plătit cu vârf şi îndesat. 
● „şi tot acolo se menţin condiţii de cantităţi de apă mai însemnate” (TVR 2, 23.III, 21.50) – recomandat: şi tot acolo se menţin condiţii de ploaie; cantităţile de apă vor fi mai însemnate.
● „Vreau să-i batem pe dinamovişti oriunde-i prindem şi jucăm cu ei oriunde şi oricum”, n-are preferinţă Copos (TVR 2, 24.III) – recomandat: „Vreau să-i batem pe dinamovişti oriunde-i prindem şi jucăm cu ei oriunde şi oricum”, declară Copos.

● „Pe parcursul zilei de mâine, la nivelul întregii ţări, vremea va fi, în general, frumoasă” (TVR 2, 27.III, 21.51) – recomandat: Pe parcursul zilei de mâine, în toată ţara, vremea va fi, în general, frumoasă.

● „Experţii B.M.-românii să se pensioneze la 70 de ani” (TVR 2, 31.III, 22.07, titraj) – corect: Experţii B.M.: Românii să se pensioneze la 70 de ani.
● „Şantajul şi violenţa-armele cămătarilor” (TVR 2, 31.III, 22.29, titraj) – corect: Şantajul şi violenţa – armele cămătarilor. 
● „primul ministru al Marii Britanii” (TVR 2, 31.III, 22.33) – recomandat: prim-ministrul Marii Britanii. 

● „Turnul, Eiffel la 120 de ani” (TVR 2, 31.III, 22.39, titraj) – recomandat: Turnul Eiffel, la 120 de ani. (Este o greşeală accidentală.)
●  „în fruntea unei coaliţii heteroclite” (TVR 2, 1.IV, 18.19) – recomandat: în fruntea unei coaliţii eteroclite. Lexic, ortoepie: Conform normelor actuale, cuvântul se scrie şi se pronunţă doar fără h- (vezi DOOM2 2005). DEX, care nu este un dicţionar normativ, dă ca intrare forma heteroclit, considerând forma eteroclit ca variantă.
● „când NATO va aniversa 60 de ani de la formare” (TVR 2, 2.IV, 10.43) – recomandat: când NATO va sărbători 60 de ani de la formare.

● „Dimineaţa a început într-o ambianţă care aducea mai degrabă cu o serbare câmpenească, după cum a fost cazul în apropierea Bursei din capitala britanică” (TVR 2, 2.IV, 18.18) – recomandat: Dimineaţa a început într-o ambianţă care aducea mai degrabă cu o serbare câmpenească, după cum s-a întâmplat în apropierea Bursei din capitala britanică.

● „I can take?” (TVR 2, 2.IV, 21.47) – corect: Can I take it?
● „You do it by hand?” (TVR 2, 2.IV, 21.48) – corect: Do you do it by hand? Sintaxă: Construirea greşită a întrebării.

● „Societatea ”Nicolina” nu mai produce nimic”  (TVR 2, 3.IV, 22.07, titraj) – recomandat: „Nicolina”.
● „Îşi manifestă îngrijorarea vizavi de ceea ce se întâmplă la Chişinău” (TVR 2, 7.IV, 22.09) – recomandat: Îşi manifestă îngrijorarea cu privire la ceea ce se întâmplă la Chişinău.
● „Mâine catolicii sărbătoresc Paştile, cea mai mare zi a creştinătăţii” (TVR 2, 11.IV, 22.39) – recomandat: Paştele.
● „pune gaz peste foc” (TVR 2, 2.IV, 22.20) – recomandat: toarnă gaz în/pe foc.
● „Record de Paşti” (13.IV, 22.41); recomandat: Paşte.
 [*** „Tu cum faci să ai părul plin de volum?” (TVR 2, 1.IV, 18.29, Reclamă la un şampon) – recomandat: Tu cum faci să ai părul cu un aşa volum?

„Secretul dispariţiei sandvişurilor” (TVR 2, Reclamă la margarina Delma, 24.III, 20.57, scris pe ecran) – corect: Secretul dispariţiei sandviciurilor/sendvişurilor. Morfologie: DOOM2 2005 recomandă forma sandvici (cu pluralul sandviciuri); este acceptată şi forma sendviş (cu pluralul sendvişuri).]

